༄༅ །།ཚད་མ་རྣམ་པར་ངེས་པའི་མཚན་དོན།
༄༅།།ཚད་མ་རྣམ་པར་ངེས་པའི་མཚན་
དོན་བཞུགས་སོ།།
བུ་སྟོན་རིན་ཆེན་གྲུབ་ཀྱིས་མཛད།
ཚད་མའི་མདོ་ཀུན་ལས་བཏུས་ཀྱི་དགོངས་པ་འགྲེལ་བར་བྱེད་པ་རབ་ཏུ་བྱེད་པ་སྡེ་
བདུན་ལས། དབང་པོ་འབྲིང་པོས་ཡང་དག་པའི་ཤེས་པ་བདེ་བླག་ཏུ་རྟོགས་པར་བྱེད་པ་ཚད་
མ་རྣམ་པར་ངེས་པ་ལ།
བསྟན་བཅོས་ཀྱི་མཚན་གྱི་དོན་དང་། མཚན་ཅན་གཞུང་གི་དོན་
གཉིས་ལས། དང་པོ་ལ་མཚན་དོན་དངོས་དང་། ཡི་གེ་པའི་མཆོད་བརྗོད་བཤད་པ་གཉིས་ཀྱི་
དང་པོ་ལ། མཚན་བསྒྱུར་བ་དང་། བཤད་པ་གཉིས་ཀྱི་དང་པོ་ནི། རྒྱ་གར་ཞེས་པ་ལ། ཁ་
ཅིག་འདུལ་དཀར་བ། རྒྱ་དཀར་ནག་གཉིས་ཀྱི་ནང་ནས་རྒྱ་དཀར་པོ་ཡིན་པས། རྒྱ་དཀར་ཞེས་
འཆད་པ་ནི། ཡི་གེའི་དོན་ལ་མ་ཞུགས་སོ། །ཁ་ཅིག །གཉལ་པ། རྒྱ་ནག་པོ་ལས་ལོགས་ཤིག་ཏུ་
གར་བས། རྒྱ་གར་ཞེས་ཟེར་བ་དང༌། ཁ་མཆི་མས་དོན་ནི་ཅིག །རི་སྤོས་རྒྱ་དང་འདྲ་བ་ཡོད་པའི་
བོད་ལས་ཕྱི་རོལ་དུ་གར་བས་རྒྱ་གར་ཏེ། རྒྱ་གར་ལ་བཱ་ཧིར་ཞེས་ཟེར་བའི་ཕྱིར་དང་། ཁ་རང་པོ་
ཆོས་བཟང་ཅིག །ཕྱིའི་རྒྱ་མཚོ་ལས་རིང་དུ་གར་བས་རྒྱ་གར་ཡིན་ཡང་། བོད་དང་བལ་པོ་ལ་ཐལ་
བར་མི་འགྱུར་ཏེ། དཔེར་ན་མ་ཧེ་ལ། ས་སྟེང་ཉལ་ཞེས་ཟེར་བ་བཞིན་ཟེར་བ་དེ་རྣམས་ལ་དེ་ལྟ་
བུའི་ངེས་ཚིག་གི་བཤད་པ་འཇུག་པའི་གཞི་བོད་ལ་རྒྱ་ཞེས་པའི་སྐད་ཀྱི་ཟུར། སཾ་སྐྲྀ་ཏ་དང་།
བོད་སྐད་གཉིས་ཀ་ལ་མེད་པའི་ཕྱིར་དང༌། རྒྱ་ནག་ལ། བོད་སྐད་ལ་ཡོད་ཀྱང་། སཾ་སྐྲྀ་ཏ་ལ་
མེད་པའི་ཕྱིར་དང་། རྒྱ་མཚོ་ལ་རྒྱའི་ཟུར་ཡོད་ཀྱང་། རྒྱ་གར་གྱི་མིང་བཱ་ཧིར་ལ་རྒྱའི་ཟུར་མེད་
པའི་ཕྱིར་རོ། །བོ་དོང་པ་ཁ་ཅིག ། རྒྱ་དཀར་ནག་གཉིས་ཀྱི་ནང་ནས། རྒྱ་དཀར་པོའི་སྐད་
གཞིར་བྱས་པ་ལ། སྐད་རིགས་བཞི་ལས། སཾ་སྐྲྀ་ཏ་ལྷའི་སྐད་དེ། བཟང་ཤོས་ཡིན་པས། རྒྱ་
གར་མའི་སྐད་དེ། ཇ་གར་མ། ཆང་གར་མ་ཞེས་པ། བཟང་པོ་མཚོན་པ་བཞིན་ནོ། །ཞེས་
ཟེར་བ་མི་འཐད་དེ། རྒྱ་གར་གྱི་པྲ་ཀྲྀ་ཏའི་སྐད་རྒྱ་གར་སྐད་མ་ཡིན་པར་ཐལ་བའི་ཕྱིར་དང་།
1

༄༅།།དཔལ་ལྡན་ས་སྐྱ་པའི་གསུང་རབ་གྲགས་ཆེན་བཅོ་བརྒྱད་ལས། : པོད་དྲུག་པ།
སྟོན་པས་སྐད་གཞན་གསུམ་གྱིས་གསུངས་པའི་ཆོས་རྣམས་རྒྱ་གར་སྐད་དུ་གསུངས་པ་མིན་
པར་འགྱུར་ཏེ། དྲི་མེད་འོད་དུ། སྡེ་སྣོད་གསུམ་ནི་མ་ག་དྷའི་སྐད་ཀྱིས་སོ། །ཞེས་གསུངས་
ཤིང་། འདོད་ན། རྒྱ་གར་སྐད་ལ་སྐད་རིགས་བཞི་ཡོད་པ་ཉམས་སོ། །དེས་ན་རྒྱ་གར་ནི་
འཕགས་པའི་ཡུལ་ཏེ། ཨཾ་ག་དྷ་དང་། མཾ་ག་དྷ་ལ་སོགས་པའི་ཡུལ་ཕྱོགས་ལ་རྒྱ་གར་ཞེས་
འདོད་རྒྱལ་དུ་བཏགས་པ་སྟེ། འདིའི་དོན་གྱིས་རྒྱ། འདིའི་དོན་གྱིས་གར་ཞེས་པའི་ངེས་ཚིག་
མེད་དེ། སྨྲ་སྒོར། འདོད་རྒྱལ་ཐོག་མའི་མིང་གང་ཡིན། ངེས་ཚིག་གཞི་མེད་ཆོས་ཉིད་བཞིན།
ཞེས་སོ། །རྒྱ་གར་ནི་ཡུལ་ཡིན། ཡུལ་ནི་རྒྱུ་འབྲས་ཕྱོགས་ཆས་བསྡུས་པ་ལ་བཏགས་པ་ཡིན་
པས། དེ་རང་སྐད་སྨྲ་བ་མ་ཡིན་ཡང་། ཡུལ་རྒྱ་གར་བའི་མི་རྣམས་ཀྱི་སྐད་ལ། རྒྱ་གར་སྐད་དུ་
ཞེས་བར་གྱི་ཚིག་མི་མངོན་པར་བྱས་པ་སྟེ། དཔེར་ན་བ་ལང་གིས་དྲངས་པའི་ཤིང་རྟ་ལ། བ་
ལང་གི་ཤིང་རྟ་ཞེས་པ་བཞིན་ནོ། །དུ་ནི་ལ་དང་ཆོས་མཐུན་ཏེ། སྨྲ་སྒོར། དུ་ལ་སོགས་པ་ལ་
དང་མཐུན། །ཞེས་སོ། །ལ་དོན་དུ་མ་ལ་འཇུག་ཀྱང༌་། འདིར་གཞིའི་དོན་ཏེ། རྒྱ་གར་སྐད་
ལ། བསྟན་བཅོས་རིག་པ་རྣམས། སཾ་སྐྲྀ་ཏའི་སྐད། ཡུལ་དབུས་པ་རྣམས། པྲ་ཀྲྀ་ཏའི་སྐད་
དང་། རི་བྲག་པ་རྣམས། ཨ་བྷ་བྷཾ་ཤི་ཏའི་སྐད་དང་། པི་ཤ་ཙི་ཤ་ཟའི་སྐད་ལ་སོགས་པ་ཡོད་པ་
ལས། འདིར་སཾ་སྐྲྀ་ཏའི་སྐད་ལ་ཞེས་པའོ། ། བོད་ནི། སྔོན་སྐྱ་སེང་བུ་ལྔ་དང་། དགྲ་ངན་
དཔུང་ཚོགས་བཅུ་གཉིས་འཐབ་པའི་དུས་སུ། དགྲ་ངན་གྱི་ཕྱོགས་རྒྱལ་པོ་རུ་པ་ཏི་ཞེས་བྱ་བ་
དམག་སྡེ་སྟོང་ཕྲག་གཅིག་བུད་མེད་ཀྱི་ཚུལ་དུ་ཞུགས་ནས། རི་བོ་གངས་ཅན་གྱི་ཡུལ་དུ་བྲོས་པ་
ལས་མཆེད་པ་ལ། དེང་སང་ཡང་བོད་ཅེས་གྲགས་པ་ཡིན་ནོ། །ཞེས་བཤད་པ་ལྟར་ན། དེ་
ལས་མཆེད་པའི་མིས་བཟུང་བའི་གངས་ཅན་གྱི་ལྗོངས་ལ་བོད་ཅེས་བྱ་སྟེ། དེ་ལ་བོད་དང་།
བོད་ཆེན་པོ་གཉིས་སོ། །བོད་ཀྱི་གཏམ་རྒྱུད་ལྟར་ན། སྤྲེའུ་དང་། བྲག་སྲིན་མོ་ལས་ཆད་པའི་
ཕའི་རིགས་སུ་བྱུང་བ་རྣམས་ཀྱིས་བཟུང་བ་ལ་བོད། མའི་རིགས་སུ་བྱུང་བ་རྣམས་ཀྱིས་ཡུལ་
བཟུང་བ་ལ་བོད་ཆེན་པོའོ། ། བོད་ཡུལ་བའི་མི་རྣམས་ཀྱི་སྐད་ལ། སྐད་རིགས་མང་པོ་ཡོད་
ནའང་། བོད་ཡུལ་གྱི་མཐིལ་ལོ་པཎ་རྣམས་ཀྱིས་དམ་པའི་ཆོས་བསྒྱུར་ཅིང་། གཏན་ལ་ཕབ་
པའི་བོད་ཡུལ་བའི་མི་རྣམས་ཀྱི་སྐད་དུ་བསྒྱུར་བ་ནི། པྲ་མ་ཎ་ཚད་མ། བི་ནིཥཱ་ཡ་རྣམ་པར་
ངེས་པའོ། །
གཉིས་པ་ལ། མཚན་གྱི་ངོ་བོ། འདོགས་པའི་རྒྱུ་མཚན། བཏགས་པའི་དགོས་པ་དང་
2

༄༅ །།ཚད་མ་རྣམ་པར་ངེས་པའི་མཚན་དོན།
གསུམ་གྱི་དང་པོ་ནི། པྲ་མ་ཎའི་པྲ་ཉེར་བསྒྱུར་ཏེ། དོན་བཅོ་ལྔ་ལ་འཇུག་ཀྱང་། འདིར་པྲ་ཐ་
མ་དང་པོ། མ་ཎ་འཇལ་བྱེད་དེ། སྔར་མ་རྟོགས་པའི་དོན་དང་པོར་ཏེ། གསར་དུ་འཇལ་བར་
བྱེད་པས་དང་པོར་འཇལ་བྱེད་དེ། མ་རྟོགས་དོན་གྱི་གསལ་བྱེད་ཀྱང་། །ཞེས་པ་དང་བསྟུན་
པའི་བཤད་པའོ། །ཡང་། པྲ་ནི་པ་ར་མ་ཐ་སྟེ། མཆོག་གམ། རབ། མ་ཎ་འཇལ་བྱེད་དེ།
ལོག་ཤེས་ཐེ་ཚོམ་ལ་སོགས་པ་འཇུག་ཡུལ་ཐོབ་པར་བྱེད་མི་ནུས་པས་བསླུ་བའམ། རང་གི་ཡུལ་
འདིར་རང་གི་
འཛིན་པ་ལ་གཞན་གྱིས་གནོད་པས་བསླུ་བའི་ཕྱིར་འཇལ་བྱེད་མཆོག་མ་ཡིན།
གཞལ་བྱ་ལ་མི་བསླུ་བས་འཇལ་བྱེད་མཆོག་ཡིན་པས་ཚད་མ་སྟེ། ཚད་མ་བསླུ་མེད་ཅན་ཤེས་
པ། །ཞེས་པ་དང་མཐུན་པར་བཤད་པའོ། །བི་ཉེར་བསྒྱུར་ཏེ། དོན་བཅོ་བརྒྱད་ལ་འཇུག་སྟེ།
བི་ཤེ་ཥ་བྱེ་བྲག །བི་དྷ་རྣམ་པའོ། །ནི་ཉེར་བསྒྱུར་ཏེ། དོན་བརྒྱད་ལ་འཇུག་ཅིང་། འདིར་
ངེས་པའོ། །ཙ་ཡ་བསགས་པའི་དོན་ཏེ། ཚད་མ་དེའི་དོན་བྱེ་བྲག་གམ། རྣམ་པར་ཕྱེ་ནས།
དོན་གཞན་རྣམ་པར་བཅད་ནས་མཐའ་གཅིག་ཏུ་ངེས་པར་བྱས་པའི་ཚོགས་ནི། རྣམ་པར་
ངེས་པའོ། །ཡང་ན། ཚད་མ་ནི། བརྗོད་བྱའི་མིང་གིས་རྗོད་བྱེད་ལ་བཏགས་ནས། ཚད་
མའི་མདོ་ཀུན་ལས་བཏུས་པ་ཡིན་ལ། དེའི་དོན་གཙོ་ཆེ་བ་རྣམས་རྣམ་པར་ཕྱེ་ནས་གཏན་ལ་
འབེབས་པར་བྱེད་པས་ན། ཚད་མ་རྣམ་པར་ངེས་པའོ། །
གཉིས་པ་ལ། མཚན་བརྡ་སྦྱོར་བའི་རྒྱུ། མིང་དངོས་ཀྱི་རྐྱེན། གང་ལས་མཚན་དུ་
གསོལ་བ་གསུམ་གྱི་དང་པོ་ནི། འཕགས་པས་བརྡ་སྦྱོར་བའི་རྒྱུ་ཡང་དག་པའི་རྟོག་པ། སོ་སྐྱེས་
བརྡ་སྦྱོར་བའི་རྒྱུ་སྒྲ་དོན་སྣང་བའི་རྟོག་པ་ཡིན་ལ། འདིར་ཡང་དག་པའི་རྟོག་པ་སྟེ། བརྡ་སྦྱོར་
མཁན་དཔལ་ཆོས་ཀྱི་གྲགས་པ་ཡིན་ཏེ། འཕགས་པར་གྲགས་པའི་ཕྱིར་རོ། །རྟོག་པ་དེ་དག་
མིང་གི་ཉེར་ལེན་དུ་འདོད་པ་ནི་མི་རིགས་ཏེ། དེ་ལྟར་ན། མིང་ཤེས་པ་འབའ་ཞིག་ཏུ་འགྱུར་
དགོས་ཏེ། རྣམ་འགྲེལ་དུ། གང་གི་རྣམ་པར་ཤེས་པ་ནི། །མིང་ཤེས་པ་ཡི་ཉེར་ལེན་རྒྱུ། །
ཞེས་འབྱུང་བས་སོ། །གཉིས་པ་ནི། སྨྲ་སྒོར། ཇི་ལྟར་རྡུལ་ལས་གོང་བུ་བཞིན། །རྣམ་ཆ་དུ་
མ་འདུས་པ་ལས། །རྣམ་ཆ་མང་ངམ་ཉུང་གྱུར་ཀྱང༌། །དོན་གྱི་ངོ་བོ་ཉིད་བརྗོད་ན། །དེ་ནི་
མིང་ཞེས་བྱ་བ་སྟེ། །ཞེས་པའི་ཡི་གེ་དུ་མ་འདུས་པ་ལས། དོན་གྱི་ངོ་བོ་ཉིད་སྟོན་པར་བྱེད་པའི་
ཚིག་བླ་དྭགས་ནི། མིང་ཡིན་ལ། དེ་གདགས་གཞི་ཡི་གེའི་གནས་སྐབས་ལ་བཏགས་པས་
བཏགས་ཡོད་ཡིན། ཡི་གེའང་དཔྱད་ན། ངག་གི་སྒྲའི་རྒྱུན་ལ་བཏགས་ཡོད་ཡིན་ཏེ། རྣམ་
3

༄༅།།དཔལ་ལྡན་ས་སྐྱ་པའི་གསུང་རབ་གྲགས་ཆེན་བཅོ་བརྒྱད་ལས། པོད་དྲུག་པ།
འགྲེལ་དུ། ཡི་གེའི་བདག་ཉིད་ཀུན་མཐའ་ཡང་། །མིག་འཛུམ་ཚད་དུ་གནས་པ་ཡིན། །ཞེས་
པས། དེའི་གདགས་གཞི་ངག་གི་སྒྲ་ནི་རྒྱུ་བདུན་ལས་འབྱུང་བ་སྟེ། སྒྲའི་གནས་ཁོག་པ་ལ་
སོགས་པ་བརྒྱད་ནི། གཞིའི་རྒྱུ། བྱེད་པ་ཕྲད་པ་ལ་སོགས་པ་བཞི་ནི། འབྱིན་པའི་རྒྱུ། བརྗོད་
འདོད་རྣམ་རྟོག་ནི། སྐུལ་བའི་རྒྱུ། བཱ་ཡ་དའི་རླུང་ནི་བྱེད་པ་བསྐྱོད་པའི་རྒྱུ། ནི་ཤྭ་པའི་རླུང་
ནི་ལྷན་ཅིག་འབྱུང་བའི་རྒྱུ། ང་རོ་དབྱངས་དང་གསལ་བྱེད་ཀ་ལ་སོགས་པ་ནི་ཀུན་འགྲོའི་རྒྱུ།
སྣང་ཆ་འདྲ་བར་འབྱུང་བ་ནི་སྐལ་མཉམ་གྱི་རྒྱུ་སྟེ།
དེ་དག་ཀྱང་ཀུན་འགྲོའི་རྒྱུ་ལ་སོགས་པ་
མཚན་ཉིད་པ་མ་ཡིན་གྱི། ཆ་འདྲ་བ་ལ་བཏགས་པ་ཡིན་པར་ཤེས་པར་བྱའོ། །མདོར་ན་ཉེར་
ལེན་འབྱུང་བ་བཞི་རྐྱེན་བརྗོད་འདོད་ལ་སོགས་པས་ངག་གི་སྒྲ་བསྐྱེད། དེའི་རྐྱེན་ལ་ཡི་གེར་
བཏགས། དེའི་གནས་སྐབས་ལ་མིང་དུ་བཏགས་པའོ། །
གསུམ་པ་ནི། དགོངས་འགྲེལ་གྱི་འགྲེལ་པ་ལས། གསུང་རབ་ཏུ་གཏོགས་པ་ཐམས་
ཅད་ཀྱི་མིང་ནི་རྣམ་པ་བཞི་ལས་འགྱུར་ཏེ། ཡུལ་དང་། དཔེ་དང་། གང་ཟག་དང་། དོན་
ལས་སོ། །ཞེས་བཞིར་གསུངས་ཀྱང་། དེར་མ་འདུས་པ་རྒྱུ་དང༌། འབྲས་བུ་དང་། གཞུང་
ཚད་ཀྱི་མིང་གིས་བཏགས་པའང་ཡོད་དེ། ག་ཡ་གོ་རིའི་མདོ། ཀོ་ས་ལའི་རྒྱན་ཞེས་པ་ལྟར་
ཡུལ་དང་། སཱ་ལུ་ལྗང་པའི་མདོ་ཞེས་དང༌། རྣམ་འགྲེལ་གྱི་རྒྱན་ཞེས་པ་ལྟར་དཔེ་དང་། དྲི་མ་
མེད་པར་གྲགས་པས་བསྟན་པའི་མདོ་ཞེས་དང་། ཙནྡྲ་པའི་མདོ་ཞེས་པ་ལྟར་གང་ཟག་དང་།
སངས་རྒྱས་སའི་མདོ་ཞེས་པའམ། ཚད་མའི་མདོ་ཞེས་པ་ལྟར་དོན་དང་། གཙུག་ཏོར་དཀར་
མོ་ལྟར་རྒྱུ་དང་། རིམས་ནད་རབ་ཏུ་ཞི་བར་བྱེད་ཅེས་པ་ལྟར་འབྲས་བུ་དང༌། སྟོང་ཕྲག་བརྒྱ་
པའམ། སུམ་ཅུ་པ་ཞེས་པ་ལྟར་གཞུང་ཚད་དང་། དགེ་སློང་གི་ཚིག་ལེའུར་བྱས་པ་ལ་མེ་ཏོག་
ཕྲེང་རྒྱུད་ཅེས་པ་ལྟར་སྡེབ་སྦྱོར་གྱི་མིང་གིས་བཏགས་པ་ཡོད་པ་ལས་འདིར་དོན་ལ་མཚན་དུ་
གསོལ་བའམ། ཡང་ན་འདི་ལ་བརྟེན་ནས་ཚད་མའི་དོན་ངེས་ཤིང་གཏན་ལ་ཕབ་པའི་བློ་
འབྱུང་བས་རྒྱུ་ལ་འབྲས་བུའི་མིང་ངོ་། །
གསུམ་པ་ལ། རྒྱ་གར་སྐད་དང་། བོད་སྐད་དང་། གཉིས་ཀའི་སྐད་ཀྱིས་བཏགས་པའི་
དགོས་པ་དང་གསུམ་གྱི་དང་པོ་ནི། བསྟན་བཅོས་འདི་ལ་སཾ་སྐྲྀ་ཏའི་སྐད་དུ་མིང་འདི་སྐད་ཟེར་ཞེས་
བརྡ་འབྲེལ་ཤེས་པར་འགྱུར་བ་དང༌། སཾ་སྐྲྀ་ཏའི་སྐད་ལ་བག་ཆགས་འཇོག་པའོ། །ཁ་ཅིག །ཆོས་
ལ་ཡིད་ཆེས་སྐྱེ། རྒྱུད་ལ་བྱིན་རླབས་འབྱུང་། ཞེས་པ་ནི་ངེས་པ་མེད་དོ། །
4

༄༅ །།ཚད་མ་རྣམ་པར་ངེས་པའི་མཚན་དོན།
གཉིས་པ་ལ། དོན་དེ་ལ་དོན་ལྡན་གྱི་མིང་བཏགས་པས། དབང་པོ་རབ་ཀྱིས་མིང་ལ་
བརྟེན་ནས་དོན་ཕྱིན་ཅི་མ་ལོག་པར་གོ །དབང་པོ་འབྲིང་གིས་རྣམ་པར་གོ །དབང་པོ་ཐམས་
ཅད་ཀྱང་བརྡ་དུས་སུ་མིང་དོན་འབྲེལ་པ་ཤེས། ཐ་སྙད་ཀྱི་དུས་སུ་མིང་ལས་དོན་རྟོགས་ཤིང་།
དོན་མཐོང་བ་ལས་མིང་དྲན་པར་འགྱུར་བ་སྟེ། འོན་ཀྱང་། འདི་བོད་སྐད་རྐྱང་པའི་དགོས་པ་
མ་ཡིན་གྱི། དོན་ལྡན་གྱི་མིང་བཏགས་པ་ཐམས་ཅད་ཀྱི་དགོས་པའོ། ། གསུམ་པ་ནི། སྤྱིར་
མིང་ཀླད་དུ་སྨོས་པ་བཙལ་སླ། བོད་རྣམས་ཀྱིས་རྒྱ་གར་སྐད་གོ་དཀའ་ལ། བོད་རང་གི་སྐད་དུ་
བསྒྱུར་བས་གོ་སླ་བས་སྒྱུར་བྱེད་ལ་བྱས་ཤེས་དྲིན་གཟོའི་བློ་སྐྱེ་བ་དང༌། སྐད་གཉིས་ཀྱིས་དོན་
གཅིག་བརྗོད་པར་མཐོང་བས། སྐད་གཉིས་པོ་རྣམ་གྲངས་སུ་ཤེས་པར་འགྱུར་བ་དང། རྒྱ་
གར་སྐད་བོད་སྐད་དུ་བསྒྱུར་ཚུལ་མཐོང་བས། སྒྲ་བསྒྱུར་བ་ལ་བློ་ཕྱོགས་ཤིང་ཤེས་པར་འགྱུར་
བའི་དགོས་པ་ཡོད་དོ། །གཉིས་པ་ལ། ཕྱག་འཚལ་ལོ། །ཞེས་དྲང་ ། བྱེད་པ་པོ་གང་གིས་ན།
རྔོག་ལོ་ཙཱས་སོ། །ཡུལ་གང་ལ་ན། དབྱིངས་རང་བཞིན་གྱིས་རྣམ་པར་དག་པ་ལ། སྤང་བྱ་གློ་
བུར་ཉོན་མོངས་དང་རྣམ་རྟོག་གི་ཟུག་རྔུ་རྩུབ་པ་དང་བྲལ་བས་ན་འཇམ། དེ་ཇི་ལྟ་བ་བཞིན་
དུ་རྟོགས་པའི་གཉིས་སུ་མེད་པའི་ཡེ་ཤེས་ནི་དཔལ། དོན་གཉིས་ལ་རྒྱུན་ཆད་མེད་པས་ན་
གཞོན་ནུ་སྟེ། ས་དང་ཚངས་སྤྱོད་ཀྱིས་ཕྱེ་བའི་གཞོན་ནུ་གཉིས་ལས། འདིར་སས་ཕྱེ་བའི་
གཞོན་ནུའོ། །དེ་ཡང་མ་སྐྱེས་པས་རྟག་པ་མ་ཡིན་གྱི། རྒྱུ་ཚོགས་གཉིས་ལས་སྐྱེས་པས་ན་གྱུར་
པ་སྟེ། མ་སྐྱེས་པ་ནི་བཟློག་དོན་དུ། །གྱུར་པ་ཉིད་གསུང་དེ་ཡི་ཕྱིར། །ཞེས་པས་སོ། ། ཕྱག་
འཚལ་བའི་སྒྲ་སྦྱར་བའི་ཕྱིར། ལ་ཞེས་བཞི་པའི་རྣམ་དབྱེ་སྨོས་སོ། །བྱ་བའི་དངོས་པོ་ཕྱག་
འཚལ་བ་སྟེ་མཆོག་ཏུ་འདུད་པའོ། །དགོས་ཆེད་ཡ་རབས་དང་ཚུལ་མཐུན་ཞིང་གནས་སྐབས་
སྒྲ་བསྒྱུར་བའི་བར་ཆད་ཞི་ཞིང་། མཐར་ཐུག་བྱང་ཆུབ་ཐོབ་པའི་ཆེད་དང་། གཞན་ལའང་
ཚུལ་དེ་ལྟ་བུ་ལ་བསླབ་པའི་དོན་ནོ། །ཁ་བོད་སྔ་རབས་པ་མང་པོ་དང་ཅིག ཕྱོགས་གང་དུ་གཏོགས་
པ་ངོས་བཟུང་བ་ཟེར་ནས་འདི་སྨོས་པས། མངོན་པའི་སྡེ་སྣོད་དུ་རྟོགས་པའི་དགོས་པ་ཡོད་དེ།
སྔོན་ལོ་པཎ་རྣམས་ཀྱིས་མདོ་སྡེ་འདུལ་བ་མངོན་པའི་སྡེ་སྣོད་བསྒྱུར་བའི་ཐོག་མར།
སངས་
རྒྱས་དང་བྱང་ཆུབ་སེམས་དཔའ་ཐམས་ཅད་དང་། ཐམས་ཅད་མཁྱེན་པ་དང་། འཇམ་
དཔལ་གཞོན་ནུར་གྱུར་པ་ལ་ཕྱག་འཚལ་བ་བཀས་བཅད་པའི་ཕྱིར་རོ། ། ཞེས་གྲགས་ཀྱང་།
བཀས་བཅད་དག་ན་མི་སྣང་ཞིང་ངེས་པའང་མེད་དོ། ། ཚད་མ་རྣམ་པར་ངེས་པའི་འགྲེལ་
5

༄༅ །།དཔལ་ལྡན་ས་སྐྱ་པའི་གསུང་རབ་གྲགས་ཆེན་བཅོ་བརྒྱད་ལས། པོད་དྲུག་པ།
བཤད་ཚིག་དོན་རབ་གསལ་གྱི་མཚན། བུ་སྟོན་གྱིས་ཟུར་དུ་བསྡེབས་པའོ། །སངས་རྒྱས། འཇམ་
དབྱངས། ཆོས་སྐྱོབ། དབྱིག་གཉེན། ཕྱོགས་གླང་། དབང་སྡེ། ཆོས་གྲགས། ལྷ་དབང་བློ། ཤཱཀྱ་བློ། མཆོག་གི་རྒྱལ་
པོ། འོད་ཀྱི་བློ། ཆོས་འབྱུང་བྱིན། དགེ་སྲུང་། ཆོས་མཆོག །དུལ་ལྷ། མཆོག་གི་གོ་ཆ། གཟི་བརྗིད་ལྡན། གཞན་ཕན་
བཟང་པོ། རྔོག་ལོ་བློ་ལྡན་ཤེས་རབ། ཁྱུང་རིན་ཆེན་གྲགས། རྒྱ་དམར་བྱང་ཆུབ་གྲགས། ཆ་པ་༧ཆོས་སེང༌།